Na prijedlog Učiteljskog vijeća OŠ Podmurvice, prema uputama Hrvatskog zavoda za javno zdravstvo i Ministarstva znanosti i obrazovanja, 36. Vijeće roditelja i 13. Školski odbor na sjednici 4. rujna 2020. godine većinom glasova donosi:

**PROTOKOL O IZVOĐENJU NASTAVE I BORAVKU U ŠKOLI ZA NASTAVNU GODINU 2020./2021.**

Odluku o proglašenju opasnosti od epidemije zarazne bolesti COVID-19 uzrokovane virusom SARS-CoV-2 za cijelo područje Republike Hrvatske ministar zdravstva donio je 4. ožujka 2020. godine (klasa: 011-02/20-01/143, ur.broj: 534-02-01-2/6-20-01).

Navedena bolest je 10. ožujka 2020. godine stavljena na [Listu zaraznih bolesti](https://narodne-novine.nn.hr/clanci/sluzbeni/full/2020_03_28_660.html) čije je sprječavanje i suzbijanje od interesa za Republiku Hrvatsku. Ministar zdravstva proglasio je 11. ožujka 2020. godine epidemiju bolesti COVID-19 uzrokovane virusom SARS-CoV-2. Svjetska zdravstvena organizacija je 11. ožujka 2020. godine proglasila pandemiju COVID-19.

Za provedbu nastave u školskoj godini 2020./2021. planiraju se tri modela.

To su: (1) Model A: nastava u školi, (2) Model B: mješoviti oblik nastave (dijelom uškoli, dijelom na daljinu), (3) Model C: nastava na daljinu.

Vlada Republike Hrvatske odlukom aktivira sve modele, a o primjeni pojedinog modela (A, B i C) odlučuje škola u suradnji s osnivačem i nadležnim lokalnim stožerom.

**Naša škola prema pristiglim Uputama MZO radi po modelu A, redovna nastava odvijat će se u školi, a izborna nastava organizirana u mješovitim grupama odvijat će se po tjednima izmjenično u školi i na daljinu, osim u grupama koje su homogene.**

**MODEL A – NASTAVA U ŠKOLI**

|  |  |  |  |  |  |  |
| --- | --- | --- | --- | --- | --- | --- |
| |  | | --- | | ***Svi*učenici su u školi**(ovaj model podrazumijeva to da se svi učenici obrazuju u školi uz pridržavanje epidemioloških [Uputa](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf) HZJZ)   * škole koje rade u dvije smjene: | | (1) organiziraju nastavu uz poštivanje[Uputa](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf)HZJZ | | Iznimka: | | \*   za   učenike koji spadaju u izrazito vulnerabilnu skupinu, nastava se organizira kao nastava na daljinu | | \*\* za učenike koji su odsutni iz škole jer su COVID pozitivni, koji su u samoizolaciji, nastava se organizira kao nastava na daljinu | | \*\*\* za učenike iz različitih razrednih odjela (prilikom izvođenja izborne, dodatne i dopunske nastave) ukoliko nije moguće organizirati rad po odjelu te tako izbjeći kontakt učenika iz različitih odjela, nastava se organizira kao nastava na daljinu. | |

Model uključuje sljedeće mjere kojih se moramo pridržavati u organizaciji nastave i rada s našim učenicima i njihovim roditeljima/ skrbnicima.

|  |  |
| --- | --- |
| **Mjera** | **Model**  **A** |
| upoznavanje s uputama | + |
| fizički razmak | + |
| higijena ruku | + |
| dezinfekcija ruku | + |
| **Organizacija rada s učenicima** | |
| * uključiti sve učenike | + |
| * svaka odgojno-obrazovna skupina/razredni odjel boravi u jednoj prostoriji | + |
| * izvođenje odgojno-obrazovnog rada/nastave u dvosatu/trosatu, kumulativno ili izvođenjem nastave u jednom tjednu ili u dva tjedna | + |
| * čišćenje prostorija na početku ili na kraju svake smjene | + |
| * smjenska nastava za učenike od 5. do 8. razreda te za srednjoškolce | + |
| * organizacija nastave na način da ne počinje/završava u isto vrijeme | + |
| * formiranje manjih skupina (npr. razdvajanje odgojno-obrazovne skupine i razrednog odjeljenja na dvije grupe) | - |
| * organizacija odmora u različito vrijeme | + |
| * izbjegavanje fizičkoga kontakta djece i učenika iz različitih odgojno-   obrazovnih skupina/razrednih odjela | + |
| * zajedničke prostorije |  |
| - prolazak svesti na minimum | + |
| - osigurati da nema kontakta između skupina/grupa | + |
| - prilikom prolaska ne dodirivati površine ili predmete | + |
| - unaprijed utvrditi/označiti rutu kretanja | + |
| - kroz hodnike organizirati kretanje u jednom smjeru ili označiti put  kretanja | + |
| * provođenje što je moguće više vremena na otvorenom | + |

|  |  |
| --- | --- |
| * učenici sjede jedan iza drugoga ili jedan pored drugoga | + |
| * pregrade u učionici PB | - |
| **Organizacija prostora:** | |
| * odvojenost prostorija u kojima borave skupine | - |
| * organizacija prehrane u prostoriji u kojoj borave djeca/učenici | + |
| * hrana unaprijed podijeljena u porcije ili pakirane obroke | + |
| * organizacija prehrane u blagovaonici | + |
| * boravak u blagovaonici, sportskoj dvorani, knjižnici i drugim zajedničkim   prostorijama organiziran po skupinama (održavanje propisanoga razmaka) | + |
| * izbjegavanje ulaska neovlaštenog osoblja u ustanovu | + |
| * organizacija korištenja sanitarnih čvorova | + |
| **Djelatnici s kroničnim bolestima:** | |
| * djelatnicima s kroničnim bolestima preporučuje se nošenje maske | + |
| * rizične osobe ne smiju boraviti u ustanovi temeljem odobrenja   liječnika primarne zdravstvene zaštite ili liječnika obiteljske medicine | + |
| * osobe s većinom kroničnih bolesti mogu raditi u ustanovi | + |
| **Ulazak i izlazak iz ustanove:** | |
| * ustanova vodi evidenciju ulaska/izlaska | + |
| * održavanje razmak od najmanje 1,5 m prilikom ulaska/izlaska iz ustanove | + |
| * zabranjeni svi posjeti ustanovi | + |
| djeca i učenici ne dijele svoj pribor i stvari s drugom djecom/učenicama | + |
| mogućnost ulaska roditelja u školu do 15 minuta  (I. razred OŠ) kao i roditelja djece s teškoćama u razvoju | + |
| postupanje djece po ulasku u školu | + |
| organizacija rada ustanove | + |
| osiguravanje prostorije za dijete/učenika narušenog zdravstvenog stanja | + |
| ulazak i dostava u ustanovu | + |
| spremačice | + |
| provjetravanje prostorija | + |
| čišćenje prostora | + |
| maske za lice za učenike predmetne nastave | + |
| rukavice | - |
| mjerenje temperature i praćenje pojave simptoma | + |
| **Djelatnici**: | |
| * dnevno mjerenje temperature | + |
| * evidencijska knjiga | + |
| * postupanje s febrilnim djelatnikom, odnosno osobama s drugim simptomima zarazne bolesti | + |
| putovanje u školu javnim prijevozom | + |
| organizacija odgojno-obrazovnog rada/nastave na način da sva djeca/učenici ne  dolaze u isto vrijeme u školu | + |
| **Djeca/učenici:** | |
| * dodirivanje lica (ne/dodirivanje usta, nosa, očiju i lica) | + |
| * kihanje i kašljanje (prekrivanje usta i nosa) | + |
| * pribor za jelo (izbjegavanje dijeljenja) | + |
| didaktička oprema i igračke (redovito pranje i dezinfekcija) | + |
| tjelesne aktivnosti i glazbena kultura | + |
| nastava tjelesne i zdravstvene kulture u dvorani/na otvorenom | + |
| upotreba vanjskog prostora | + |
| odjeli, skupine se ne smiju spajati na nastavi TZK -u, u svlačionici i u dvorani | + |

Poštivanjem navedenih mjera štitimo zdravlje učenika, odgojno-obrazovnih radnika i svih zaposlenika u odgojno-obrazovnoj ustanovi, a neizravno i zdravlje svojih obitelji i građana Republike Hrvatske.

Stoga je iznimno važno poštivati navedene mjere, držati se uputa vezanih za dolazak, ulazak i izlazak iz ustanove, kretanje po ustanovi, raspored i organizaciju rada u ustanovi, odgojno-obrazovnoj skupini i razrednom odjelu, kao i u blagovaonici te u sanitarnim čvorovima.

Za učenike koji spadaju u izrazito osjetljivu skupinu, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu.

Ukoliko tijekom izvođenja određenih oblika nastave (npr. izborne dodatne i dopunske nastave i slično) nije moguće izbjeći fizički kontakt učenika iz različitih razrednih odjela, za te se skupine učenika nastava organizira kao nastava na daljinu.

Za brze promjene trebaju biti spremni svi i ravnatelji i odgojitelji, učitelji, nastavnici, stručni suradnici te ostali zaposlenici, kao i djeca/učenici i njihovi roditelji, ali i svi oni koji pružaju pomoć i podršku u realizaciji ne samo propisanog broja sati već i omogućavanja kvalitetnog odgoja i obrazovanja.

**Protokol dolaska, ulazaka i izlazaka za djecu/učenike**

U OŠ Podmurvice imamo ukupno upisano 379 učenika u i to u 21-om razrednom odjelu. U školi imamo na raspolaganju 21 učionicu od kojih 8 učionica za 8 razrednih odjela razredne nastave, a za predmetnu 13 učionica te sportsku dvoranu.

Prilikom dolaska u školu učenici pred školom čekaju učitelje koji će ih uvesti po predviđenom rasporedu u njihove učionice.

Učenici će ulaziti na četiri ulaza u školu:

**A ulaz** - glavni ulaz u školu.

**B ulaz** – ulaz kod domara.

**C ulaz –** ulaz kod TZK dvorane.

**D ulaz –** ulaz kod sjenice**.**

**Učenicima razredne nastave škola počinje u 7:30 sati. Pred školom čekaju svoje učitelje razmaknuti 1,5 metar.**

**Učenicima od 5. do 8. razreda nastava počinje u 11, 30 sati.**

|  |  |  |  |
| --- | --- | --- | --- |
| Razredni odjel | Vrijeme dolaska u školu | Mjesto ulaska, čekaju učitelja\*\* | Učionica |
| 1.a | 7,30 | A | 73 |
| 1.b | 7,30 | D | 74 |
| 2.a | 7,25 | B | 76 |
| 2.b | 7,25 | C | 75 |
| 3.a | 7,20 | C | 57 |
| 3.b | 7,20 | B | 58 |
| 4.a | 7,20 | A | 56 |
| 4.b | 7,20 | D | 55 |
| 5.a | 11,15 | D | 37 |
| 5.b | 11,20 | D | 39 |
| 5.c | 11,15 | A | 128 |
| 6.a | 11,20 | A | 141 |
| 6.b | 11,25 | A | 129 |
| 6.c | 11,20 | C | 88 |
| 7.a | 11,25 | D | 38 |
| 7.b | 11,15 | B | 58 |
| 7.c | 11,20 | B | 112 |
| 8.a | 11.25 | B | 124 |
| 8.b | 11,15 | C | 57 |
| 8.c | 11,25 | C | 106 |
| PRO | 11,25 | Vlastiti ulaz | Prostor PRO |

**\*\***Učenici će ulaziti na  četiri ulaza u školu:

**A ulaz**- glavni ulaz u školu.

**B ulaz**– ulaz kod domara, ispod glavnog ulaza.

**C ulaz –**ulaz kod TZK dvorane, s parkirališta.

**D ulaz –**istočni ulaz, ulaz kod sjenice.

Nastava u školi odvijat će se za pojedini razredni odjel uvijek u samo jednoj učionici, osim za potrebe nastave Tjelesno – zdravstvene kulture i Informatike. Dakle učenici se neće seliti ni kretati po školi, kako bi se izbjeglo miješanje. Također, nastava će biti organizirana u blok satovima, koliko god je to moguće.

Učenici marendu mogu uzimati u školi ili nositi od kuće. Izlaženje izvan učionice tijekom malih i velikog odmora neće biti moguće u slučaju lošeg vremena. Preporuka HZJZ o organizaciji odmora i prehrane sugerira odlazak na otvoreno kad god to vremenske prilike dozvoljavaju.

Odmori izvan učionice nužni su zbog očuvanja tjelesnog i mentalnog zdravlja i dobrobiti učenika te zbog boljeg održavanja i usmjeravaju pažnje tijekom nastave. Nadalje, mogućnost izlaska učenika iz učionica tijekom odmora nužna je kako bi se mogle provjetriti.

Poštovani roditelji, pozivamo vas na odgovorno ponašanje i strogo pridržavanje propisanih epidemioloških mjera, što znači da djetetu morate svaki dan prije dolaska u školu izmjeriti temperaturu i samo zdravo dijete smije doći u školu.

Za sada nisu predviđeni roditeljski sastanci, nego samo kratki dogovori s razrednicima u dvorištu škole, na kojima ćete dobiti još potrebnih informacija.

Po ulasku u školu učenici odlaze u svoje učionice.

Ispred sanitarnih čvorova spremačice će dežurati i dezinficirati prostor nakon upotrebe.

U slučaju lošeg vremena svi učenici po dolasku u školu ulaze u školu bez zadržavanja u zajedničkim prostorima uz prihvat dežurnih učitelja.

U slučaju da je kod učenika ustanovljena povišena temperatura, razrednik odmah kontaktira roditelja i školskog liječnika, obavještava ravnatelja, te se učenik smješta u prostoriju u školi namijenjenu za školsku karantenu - prostorije broj 117, 40 i prostor Učeničkog kluba do dolaska roditelja.

Prehrana učenika će se odvijati u učionicama po utvrđenom rasporedu uz poštivanje predviđenog razmaka. Marenda se dostavlja u učionice i sa učenicima tijekom marende borave učitelji/učiteljice. Iza nastave će se učionice dezinficirati, a za vrijeme nastave maksimalno provjetravati dok vremenski uvjeti to dopuštaju. U učionicama spremačice su obavezne dezinficirati podove, klupe, stolice, informatičku opremu, police, ploče, kvake na vratima, a na hodnicima uz podove i rukohvate.

Zvona između satova u nastavi neće biti. U razrednoj i predmetnoj nastavi neće biti klasičnih odmora. Sat traje 40 minuta.

**Protokol kretanja hodnicima**

* na glavnom ulazu dežura domar, a na sporednom spremačice. Svi učitelji koji imaju 1. sat dočekuju djecu pred školom prema utvrđenom rasporedu.
* prilikom ulaska zaposlenika škole domar mjeri temperaturu zaposlenicima
* u slučaju da zaposlenik ima temperaturu, šalje se svom liječniku i nema pristupa u školsku zgradu do ozdravljenja
* na glavnom i sporednom ulazu u školu nalazi se otirač s dezinficijensom za obuću te dezinfekcijsko sredstvo za ruke. Desnom stranom hodnika, u razmacima od 1,5 m odlaze do sanitarnih prostora.
* Učitelji/učiteljice predmetne nastave koji imaju nastavu u razrednoj nastavi u vrijeme nastave obavezno nose maske. Maske su također obavezne za nošenje za učenike predmetne nastave, učitelje/učiteljice razredne i predmetne nastave po hodnicima škole.

Učenici preuzimaju pristigle udžbenike prvi dan nastave, a tablete kada dođu. Roditeljski sastanci održavat će se uglavnom na daljinu (osim u dogovoru s pojedinim razrednicima na dvorištu škole) pa su svi roditelji dužni dostaviti ispravne e-mail adrese. Roditelji mogu dobiti potvrde o školovanju djeteta putem e-maila o čemu mogu pročitati uputu na mrežnim stranicama škole. Najvažnije informacije objavljuju se na mrežnoj stranici škole i u aplikaciji Teams.

U vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji.

Slijedom navedenoga, bolesni:

* **roditelji**ne smiju dovoditi, niti odvode djecu iz ustanova
* **zaposlenici**ne smiju dolaziti na posao
* **djeca i učenici**ne smiju ulaziti u ustanovu i sudjelovati u odgojno-obrazovnom radu, kao ni praktičnoj nastavi, odnosno predavanjima i vježbama.

**Sa rasporedom učionica u kojima će se izvoditi dnevni odgojno-obrazovni rad učenike će upoznati razrednici u ponedjeljak 7. rujna 2020.**

Učenici ne mijenjaju učionice tijekom nastave, ali je odlazak na otvoreno za vrijeme odmora i lijepog vremena preporučen prema uputama HZJZ.

Knjige iz školske knjižnice posuđivat će se prema posebnom protokolu, koji će biti objavljen na web stranici škole. Nakon povrata iste knjige trebaju odležati 72 sata do slijedeće posudbe.

* Produženi boravak provodit će se za učenike, sukladno mjerama epidemiološke službe.

**Učenici koji se obrazuju uz podršku pomoćnica u nastavi** sjede na način da pomoćnica sjedi pored učenika/ca na preporučenoj udaljenosti i koristi masku.

**Odgojno-obrazovni rad na otvorenom**

Kad vremenski uvjeti dopuštaju, odgojno-obrazovni rad moguće je izvoditi na otvorenom (izvanučionična nastava), ali bez kontakata djece/učenika iz druge odgojno-obrazovne skupina/razrednog odjela.

Rad Odjela za edukacijsko-rehabilitacijsku potporu socijalnog pedagoga bit će organiziran sukladno epidemiološkim mjerama.

Edukacijsko-rehabilitacijska potpora socijalnog pedagoga za učenike odvijat će se u dogovoru s roditeljima i razrednicima učenika, prema utvrđenom rasporedu, isključivo individualno.

Roditeljima nije dopušten dolazak u školu osim ako to ne zahtijevaju posebni uvjeti. Svi ostali koji zbog nekog razloga moraju ući u školu obavezni su se unaprijed najaviti i pričekati da ih netko uvede u školu.

Izleti, ekskurzije i priredbe odgađaju se za vrijeme trajanja pandemije iako će u Kurikulum i Godišnji plan i programa rada škole biti uključeni, a ostvarit će se po prestanku pandemije.

**Ravnateljica:**

**Loredana Jakominić, dipl. učitelj**